A következő nagyobb csata Gergoviánál Vercingetorix győzelmével végződött, mert Caesar elhamarkodottan támadott, ahelyett hogy körbevette és kiéheztette volna a várost, ahogy a rómaiak általában csinálták. Amikor Vercingetorix azt hitte, Caesar visszavonul – amit karrierje veszélyeztetése nélkül pedig a római fővezér nem tehetett –, felhagyott az óvatos taktikázással és szemtől szembe támadott. A nagy veszteségek miatt azonban visszavonulni kényszerült, és bevette magát Alesia városába.